
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 317 

21 Ιουνίου 2013 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Κήρυξη ως αναδασωτέας έκτασης συνολικού εμβα- 
δού 1,071 στρ. στη θέση «Κολλάτα», περιφέρειας 

Δήμου Μεγάρων, Ν. Αττικής. 1 

Κήρυξη ως αναδασωτέας έκτασης εμβαδού 1,864 στρ. 
στη θέση «Λάκιζα» της Δημοτικής Ενότητας Κε- 
ρατέας του Δήμου Λαυρεωτικής της Περιφερεια¬ 
κής Ενότητας Ανατολικής Αττικής, η οποία κάηκε 

από πυρκαγιά την 01-04-2012. 2 

Επανακήρυξη ως αναδασωτέας έκτασης εμβαδού 
19,737 στρ. στη θέση «Σουλινάριζα» της Δημο¬ 
τικής Κοινότητας Καλάμου Δήμου Ωρωπού της 
Περιφερειακής Ενότητας Ανατολικής Αττικής, η 

οποία κάηκε από την πυρκαγιά της 1-4-2013. 3 

Κήρυξη ως αναδασωτέας δασικής έκτασης εμβα¬ 
δού 0,0475 στρεμ. στη θέση «ΝΤΟΥΜΠΙ» οικισμού 
Πριναριού Τοπικής Κοινότητας Λουκά, Δημοτικής 
Ενότητας Πηνείας, Δήμου Ήλιδας, της Π.Ε. Ηλεί¬ 
ας, που αποψιλώθηκε ολοκληρωτικά από παρά¬ 


νομη υλοτομία. 4 

ΑΠΟΦΑΣΕΙ Σ 

Αριθ. 1182 (1) 


Κήρυξη ως αναδασωτέας έκτασης συνολικού εμβαδού 
1,071 στρ. στη θέση «Κολλάτα», περιφέρειας Δήμου 
Μεγάρων, Ν. Αττικής. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Το άρθ. 6,280 του Ν. 3852/4-6-10 «Νέα αρχιτεκτονική 
της Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης». 

2. Το Π.Δ. 135/23-12-10 «Οργανισμός Αποκεντρωμένης 
Διοίκησης Αττικής». 


3. Την παρ. 3 του αρθ. 117 του Συντάγματος. 

4. Τις διατάξεις των αρθ. 41 παρ. 1 και 38 παρ. 1 του 
Ν. 998/79 «Περί προστασίας των δασών και δασικών εν 
γένει εκτάσεων της χώρας». 

5. Τις αριθ. 160417/1180/8-7-80 και 182447/3049/24-9-80 
δ/γές Υπ. Γεωργίας. 

6. Την αριθ. 1468/18-06-2012 πρόταση του Δασαρχείου 
Μεγάρων και την από 15-05-2013 εισήγηση-σύμφωνη 
γνώμη της Διεύθυνσης Δασών Δυτικής Αττικής, απο¬ 
φασίζουμε: 

Κηρύσσουμε ως αναδασωτέα λόγω εκχέρσωσης, με 
σκοπό τη διατήρηση του χαρακτήρα του δάσους, ώστε 
να αποκλεισθεί η διάθεση της για άλλο σκοπό πλην 
δασικού, την έκταση δάσους συνολικού εμβαδού ενός 
στρέμματος και εβδομήντα ενός τετραγωνικών μέτρων 
(1,071 στρ.), που βρίσκεται στη θέση «Κολλάτα», περιφέ¬ 
ρειας Δήμου Μεγάρων, όπως απεικονίζεται με στοιχεία 
(Α, 1, 2, 3, Θ, I, Κ, Λ, Μ, Ν, Α) στο συνημμένο απόσπασμα 
φ.χ. Γ.Υ.Σ. (6440/6), κλ. 1:5.000, του συντάκτη Δασολόγου 
Δημήτριου Κρασσόπουλου, υπαλλήλου του Δασαρχείου 
Μεγάρων, υπογεγραμμένο από το Δασάρχη Μεγάρων 
και θεωρημένο από τη Δ/ντρια Δασών Δυτικής Απικής, 
το οποίο έχει όρια, σήμερα ως εξής: 

Βόρεια: με μη δασικής μορφής έκταση, 

Ανατολικά: με μη δασικής μορφής έκταση (αριθ. 
1502/03 πράξης χαρακτηρισμού), 

Δυτικά: με δρόμο και πέραν αυτού με γυμνή από 
δασική βλάστηση έκταση. 

Νότια: με μη δασικής μορφής έκταση, 

Η αποκατάσταση της βλάστησης θα γίνει με φυσική 
αναγέννηση ή με πρόγραμμα τεχνητής αναδάσωσης 
εντός τριών το πολύ ετών που θα καταρτίσει η υπη¬ 
ρεσία μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αιγάλεω, 29 Μαΐου 2013 

Ο Γ ενικός Γ ραμματέας Αποκεντρωμένης Διοίκησης 
ΔΗΜΗΤΡΙΟΣ ΚΑΛΟΓΕΡΟΠΟΥΛΟΣ 

Αριθ. 1826 (2) 

Κήρυξη ως αναδασωτέας έκτασης εμβαδού 1,864 στρ. 
στη θέση «Λάκιζα» της Δημοτικής Ενότητας Κερατέ- 
ας του Δήμου Λαυρεωτικής της Περιφερειακής Ενό¬ 
τητας Ανατολικής Αττικής, η οποία κάηκε από πυρ¬ 
καγιά την 01-04-2012. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Τις διατάξεις: 

α) Του άρθρου 117 παρ. 3 και άρθρου 24 παρ. 1 του 
Συντάγματος της Ελλάδος. 

β) Του Ν. 3200/1955 «περί διοικητικής αποκεντρώσεως», 
όπως αυτές τροποποιήθηκαν μεταγενέστερα. 

γ) Του Ν. 3852/10 (ΦΕΚ 87/Α77.6.2010) «Αρχιτεκτονικής της 
Αυτοδ/σης και της Αποκεντρωμένης Διοίκησης Αττικής - 
Πρόγραμμα Καλλικράτης». 

δ) Το Π.Δ. 135/10 (ΦΕΚ 228/Α727.12.2010) «Οργανισμός 
της Αποκεντρωμένης Διοίκησης Αττικής». 

ε) Του Ν. 998/1979 «Περί προστασίας των Δασών και 
των Δασικών εν γένει εκτάσεων της Χώρας» και ειδι¬ 
κότερα: 

εα) Του άρθρου 41 παρ. 1. 

εβ) Του άρθρου 38 παρ. 1. 

ζ) Την αριθ. 160417/1180/9.7.1980 εγκύκλιο δ/γή του Υπ. 
Γ εωργίας. 

η) Του Ν. 3208/2003 «Περί προστασίας δασικών οικο¬ 
συστημάτων κτλ», όπως τροποποιήθηκε και ισχύει σή¬ 
μερα. 

2. Το έκτο άρθρο του Ν.3621/2007 (ΦΕΚ 279/Δ720.12. 
2007). 

3. Την αριθ. 25412/1006/9-5-2013 πρόταση του αρμο¬ 
δίου Δασαρχείου Λαυρίου σχετικά με την κήρυξη ως 
αναδασωτέας της αναφερόμενης στο θέμα έκτασης, 
αποφασίζουμε: 

Κηρύσσουμε ως αναδασωτέα δημόσια δασική έκταση 
εμβαδού 1,864 (ενός στρέμματος και οκτακόσιων εξήντα 
τεσσάρων χιλιοστών του στρέμματος) λόγω της από 


01.04.2012 πυρκαγιάς, που βρίσκεται στην θέση «Λάκιζα» 
της Δημοτικής Ενότητας Κερατέας του Δήμου Λαυρεω¬ 
τικής της Περιφερειακής Ενότητας Ανατολικής Αττικής, 
η οποία απεικονίζεται ως τμήμα (Α) με διαγράμμιση και 
στοιχεία οριογραμμής (25, 26, 27,..., 35, 36, 37, 25) στο 
προσαρτημένο στη παρούσα απόφασή μας σχεδιάγραμ¬ 
μα κλίμακας 1:5.000 και στο αριθ. 6477/4 απόσπασμα 
φύλλου χάρτη ΓΥΣ κλίμακας 1:5.000 και έχει όρια: 

Ανατολικά: Με δημόσια δασική έκταση και δάσος, 

Δυτικά: Με μη δασικές εκτάσεις, 

Βόρεια: Με μη δασικές εκτάσεις, 

Νότια: Με αγροτικές και δασικές εκτάσεις. 

Η συνολικά καμένη έκταση (Τμήματα Α, Β, Γ και Δ), 
όπου απεικονίζεται με στοιχεία οριογραμμής (1, 2, 3, 4,..., 
57, 58, 59, 60, 61, 1) στο προσαρτημένο στη παρούσα 
απόφασή μας σχεδιάγραμμα κλίμακας 1:5.000 και στο 
αριθ. 6477/4 απόσπασμα φύλλου χάρτη ΓΥΣ κλίμακας 
1:5000, είναι εμβαδού 15,465 στρ. 

Εξαιρούνται και δεν συμπεριλαμβάνονται στην πα¬ 
ρούσα απόφαση τα τμήματα Β, Γ και Δ της έκτασης, 
συνολικού εμβαδού 13,601 στρ. ευρισκόμενα εντός της 
οριογραμμής της καμένης έκτασης, για τους λόγους που 
αναφέρονται στην πρόταση του δασαρχείου Λαυρίου 
και ως εκ τούτου δεν συντρέχει λόγος κήρυξής τους 
ως αναδασωτέες. 

Σκοποί της κήρυξης της ανωτέρω έκτασης ως ανα¬ 
δασωτέας είναι, η διατήρηση του δασικού χαρακτήρα 
αυτής, ο αποκλεισμός διάθεσής της για άλλη χρήση και 
η αποκατάσταση της καταστραφείσης από την πυρκα¬ 
γιά της 01-04-2012 δασικής βλάστησης αποτελούμενης 
από θαμνώδη βλάστηση αειφύλλων πλατύφυλλων (αχι¬ 
νούς, πρίνους, αγριελιές) και χαλέπιο πεύκη, σε ποσοστό 
δασοκάλυψης κατ’ εκτίμηση 35-45%. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιουνίου 2013 

Ο Γενικός Γραμματέας Αποκεντρωμένης Διοίκησης 
ΔΗΜΗΤΡΙΟΣ ΚΑΛΟΓΕΡΟΠΟΥΛΟΣ 

Αριθ. 1867 (3) 

Επανακήρυξη ως αναδασωτέας έκτασης εμβαδού 19,737 
στρ. στη θέση «Σουλινάριζα» της Δημοτικής Κοινό¬ 
τητας Καλάμου Δήμου Ωρωπού της Περιφερειακής 
Ενότητας Ανατολικής Αττικής, η οποία κάηκε από 
την πυρκαγιά της 1-4-2013. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Τις διατάξεις: 

α) Του άρθρου 117 παρ. 3 και άρθρου 24 παρ. 1 του 
Συντάγματος της Ελλάδος. 

β) Του Ν. 3200/1955 «περί διοικητικής αποκεντρώσεως», 
όπως αυτές τροποποιήθηκαν μεταγενέστερα. 

γ) Του Ν. 3852/2010 (ΦΕΚ 87/Α77.6.2010) «Αρχιτεκτονική 
της Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης». 

δ) Το Π.Δ. 135/2010 (ΦΕΚ 228/Α'/27.12.2010) «Οργανισμός 
της Αποκεντρωμένης Διοίκησης Αττικής». 

ε) Του Ν. 998/1979 «Περί προστασίας των Δασών και 
των Δασικών εν γένει εκτάσεων της Χώρας και ειδι¬ 
κότερα: 

εα) Του άρθρου 41 παρ. 1. 

εβ) Του άρθρου 38 παρ. 1. 

ζ) Την αριθ. 160417/1180/9.7.1980 εγκύκλιο δ/γή του Υπ. 
Γ εωργίας. 

η) Του Ν. 3208/2003 «Περί προστασίας δασικών οι¬ 
κοσυστημάτων κτλ», όπως τροποποιήθηκε και ισχύει 
σήμερα. 

2. Το έκτο άρθρο του Ν. 3621/2007 (ΦΕΚ 279/Δ720.12. 
2007). 

3. Την αριθ. 980/16.5.2013 πρόταση του αρμοδίου 
Δασαρχείου Καπανδριτίου σχετικά με την κήρυξη ως 
αναδασωτέας της αναφερόμενης στο θέμα έκτασης, 
αποφασίζουμε: 


1) Επανακηρύσσουμε ως αναδασωτέα δασική έκτα¬ 
ση (δημόσιο διακατεχόμενο δάσος Καλάμου), εμβαδού 
δεκαεννέα στρεμμάτων και επτακοσίων τριάντα έξη 
χιλιοστών του στρέμματος (19, 736 στρ.) λόγω της από 
1-4-2013 πυρκαγιάς, που βρίσκεται στη θέση «Σουλινά- 
ριζα» της Δημοτικής Κοινότητας Καλάμου Δήμου Ωρω¬ 
πού της Περιφερειακής Ενότητας Ανατολικής Αττικής, 
η οποία απεικονίζεται με στοιχεία οριογραμμής (0, 1, 
2, 3, 4,..., 16, 17, 18, 0) στο προσαρτημένο στη παρούσα 
απόφασή μας 6426/1 απόσπασμα φύλλου χάρτου ΓΥΣ 
κλίμακος 1:5.000 και έχει όρια: 

Ανατολικά: Με γεωργικές και δασικές εκτάσεις της 
περιοχής Καλάμου. 

Δυτικά: Με γεωργικές και δασικές εκτάσεις της πε¬ 
ριοχής Καλάμου. 

Βόρεια: Με δασικές εκτάσεις της περιοχής Καλάμου. 

Νότια: Με γεωργικές και δασικές εκτάσεις της περι¬ 
οχής Καλάμου. 

Η ανωτέρω έκταση έχει κηρυχθεί αναδασωτέα με την 
αριθ. 3789/92/19-1-1993 απόφαση κήρυξης του Νομάρχη 
Ανατ. Αττικής και βρισκόταν στο στάδιο αναγέννησης. 
Επανακηρύσσεται προκειμένου να τύχει εφαρμογής το 
έκτο άρθρο του Ν. 3621/2007. 

Σκοποί της κήρυξης της ανωτέρω έκτασης ως ανα¬ 
δασωτέας είναι, η αποτελεσματικότερη προστασία 
αυτής, η διατήρηση του δασικού χαρακτήρα αυτής, ο 
αποκλεισμός διάθεσής της για άλλη χρήση και η απο¬ 
κατάσταση της καταστραφείσης κατά την πυρκαγιά 
της 1-4-2013 δασικής βλάστησης αποτελούμενης από 
δάσος χαλεπίου πεύκης στο στάδιο της αναγέννησης 
και αειφύλλων πλατύφυλλων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιουνίου 2013 

Ο Γενικός Γραμματέας Αποκεντρωμένης Διοίκησης 
ΔΗΜΗΤΡΙΟΣ ΚΑΛΟΓΕΡΟΠΟΥΛΟΣ 

ΑΠΟΣΠΑΣΜΑ ΠΙΝΑΚΙΔΑΣ ΓΥΣ 6426/1 
ΜΕ ΤΗΝ ΘΕΣΗ ΤΗΣ ΕΚΤΑΣΗΣ ΣΤΗ 
ΠΕΡΙΟΧΗ ΣΟΥΛΙΝΑΡΙΖΑ ΚΑΛΑΜΟΥ ΑΤΤΙΚΗΣ 
ΠΟΥ ΠΡΟΤΕΙΝΕΤΑΙ ΓΙΑ ΚΗΡΥΞΗ ΩΣ 
ΑΝΑΔΑΣΩΤΕΑ ΕΜΒΑΔΟΥ 19736 τ. 

Ο ΣΥΚΓΓΑΞΑΣ. 


Δασολόγος 

Αριθ. 1891 (4) 

Κήρυξη ως αναδασωτέας δασικής έκτασης εμβαδού 
0,0475 στρεμ. στη θέση «ΝΤΟΥΜΠΙ» οικισμού Πρινα¬ 
ριού Τοπικής Κοινότητας Λουκά, Δημοτικής Ενότητας 
Πηνείας, Δήμου Ήλιδας, της Π.Ε. Ηλείας, που απο- 
ψιλώθηκε ολοκληρωτικά από παράνομη υλοτομία. 

Ο ΓΕΝΙΚΟΣ ΓΡΑΜΜΑΤΕΑΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΠΕΛΟΠΟΝΝΗΣΟΥ - 
ΔΥΤ. ΕΛΛΑΔΟΣ ΚΑΙ ΙΟΝΙΟΥ 

Έχοντας υπόψη: 

1. Τις διατάξεις του άρθ. 117 παρ 3 και το άρθρο 24 
παρ. 1 του Συντάγματος της χώρας. 

2. Τις διατάξεις του άρθρου 6 του Ν. 3200/1955 (ΦΕΚ 
97/Α'/23-4-1955) «Περί Διοικητικής Αποκέντρωσης», όπως 
τροποποιήθηκε και ισχύει. 

3. Τις διατάξεις του Ν. 998/1979 (ΦΕΚ 289/Α729-12-1979) 
«περί προστασίας των Δασών κ.λπ.» και ειδικότερα το 
αρθ. 41 παρ. 1, το άρθ. 38 και το Ν. 2040/1992 αρθ. 12 
παρ. 3 (ΦΕΚ 70/Α/23-4-1992). 

4. Τον Ν. 3852/2010 (ΦΕΚ 87/Α77-6-2010) «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης». 

5. Το Π.Δ. 139/2010 (ΦΕΚ 232/Α727-12-2010) «Οργανι¬ 
σμός της Αποκεντρωμένης Διοίκησης Πελοποννήσου, 
Δυτ. Ελλάδας και Ιονίου». 

6. Τις διαταγές του Υπουργείου Γεωργίας 160417/1180/ 
8-8-80,182447/3049/24-9-83. 

7. Τις διατάξεις του Ν. 3208/2003 (ΦΕΚ 303/Α724-12- 
2003) «Προστασία δασικών οικοσυστημάτων, κατάρτιση 
δασολογίου, ρύθμιση εμπραγμάτων δικαιωμάτων επί 
δασών και δασικών εν γένει εκτάσεων και άλλες δια¬ 
τάξεις» και ειδικότερα το άρθρο 1 αυτού. 

8. Την αριθ. 1549/19-04-2013 πρόταση και εισηγητική 
έκθεση του Δασαρχείου Αμαλιάδας που αναψέρεται 
στο θέμα για κήρυξη δασικής έκτασης ως αναδασωτέας 
καθώς και την από 21-02-2013 έκθεση αυτοψίας Δασο¬ 
πόνου Τζουανοπούλου Μάρθας, διότι η δασική έκταση 
που την κάλυπτε καταστράφηκε επειδή αποψιλώθηκε 
ολοκληρωτικά από παράνομη υλοτομία την 01-02-2013 
έως 12-02-2013 και διαπιστώθηκε την 12-02-2013 και ως 
εκ τούτου επιβάλλεται η εκ νέου δάσωσή της. 

9. Τις διατάξεις του αρθ. 47 παρ. 1 του Ν. 3900/2010 
(ΦΕΚ 303/Α'/17-12-2010) «Εξορθολογισμός διαδικασιών 


και επιτάχυνση της διοικητικής δίκης και άλλες δια¬ 
τάξεις». 

10. Το γεγονός ότι από την εκτέλεση της παρούσας 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

Κηρύσσουμε ως αναδασωτέα την έκταση εμβαδού 
0,0475 στρεμ. στη θέση «ΝΤΟΥΜΠΙ» οικισμού Πριναριού 
Τοπικής Κοινότητας Λουκά, Δημοτικής Ενότητας Πηνεί¬ 
ας, Δήμου Ήλιδας, της Π.Ε. Ηλείας, που αποψιλώθηκε 
ολοκληρωτικά από παράνομη υλοτομία, η οποία απο¬ 
τελεί δασική έκταση με αείφυλλα-πλατύφυλλα, όπως 
προσδιορίζεται με τα στοιχεία (1,2,3,1) στο από 19-04- 
2013 συνημμένο Τοπογραφικό διάγραμμα κλίμακας 1:500 
και εντοπίζεται σε Χάρτη Προσανατολισμού κλίμακας 
1:50.000, το οποίο αποτελεί αναπόσπαστο μέρος της 
και έχει όρια: 

Ανατολικά: Με δημόσια δασική έκταση αειφύλλων- 
πλατυφύλλων. 

Δυτικά: Με αγρό φερόμενης ως ιδιοκτησίας Νικολάου 
Ντέλη του Ιωάννη. 

Βόρεια: Με αγροτικό δρόμο. 

Νότια: Με δημόσια δασική έκταση αειφύλλων-πλα- 
τυφύλλων. 

Σκοπός της κήρυξης της ανωτέρω έκτασης ως ανα¬ 
δασωτέας είναι η διατήρηση του δασικού χαρακτήρα 
της, ο αποκλεισμός διάθεσής της για άλλη χρήση και η 
αποκατάσταση με φυσική η τεχνική αναγέννηση της κα- 
ταστραφείσας δασικής βλάστησης αποτελούμενη από 
δασική έκταση αειφύλλων-πλατυφύλλων, με ποσοστό 
συγκόμωσης 25%. Επιτρέπεται υποβολή κατ’ αυτής αίτη¬ 
ση ακύρωσης στο Τριμελές Διοικητικό Εφετείο Πατρών 
μέσα σε προθεσμία (60) ημερών, που αρχίζει από την 
επομένη της δημοσίευσης ή της κοινοποίησης. 

Από την εφαρμογή των κανονιστικών διατάξεων της 
απόφασης αυτής δεν προκαλείται δαπάνη σε βάρος του 
κρατικού προϋπολογισμού σύμφωνα με το άρθρο 90 
του Κώδικα Νομοθεσίας για την Κυβέρνηση και τα Κυ¬ 
βερνητικά όργανα (Π.Δ. 63/2005, Φ.Ε.Κ. 98/Α722-4-2005). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 11 Ιουνίου 2013 

Ο Γενικός Γραμματέας Αποκεντρωμένης Διοίκησης 
ΕΜΜΑΝΟΥΗΛ Α. ΑΓΓΕΛΑΚΑΣ 

